paragraph_text: Uglazbio je niz zbornih pjesama: Ševa (na stihove Grigora Viteza), Selo (glazba i tekst), Pozdrav Djedu Mrazu (tekst Katice Hitter), Pozdrav Republici (tekst jedne pionirke), Školi za rođendan i Naš Jožek (tekst Božidara Stanića), Harmonika nas prati i dr. Jedna od njegovih najupečatljivijih pjesma je ona pod nazivom Srušili su mi kuću koja je nastala u suradnji s prijateljem Dragom Britvićem. Također, Dvanaesta je majka Slavonije koja je nastala u suradnji s tekstopiscem Božidarom Stanićem, Josipom Lisac i Ladaricama. Njegove je skladbe izdavao Jugoton.